CELEX: 32016D2163
Language: sk
Date: 2016-12-06 00:00:00
Title: Rozhodnutie Rady (EÚ) 2016/2163 zo 6. decembra 2016, ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externých audítorov Banca d'Italia

8.12.2016   
            
            
               SK
            
            
               Úradný vestník Európskej únie
            
            
               L 333/72
            
         ROZHODNUTIE RADY (EÚ) 2016/2163
   zo 6. decembra 2016,
   ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externých audítorov Banca d'Italia
   RADA EURÓPSKEJ ÚNIE,
   so zreteľom na Protokol č. 4 o Štatúte Európskeho systému centrálnych bánk a Európskej centrálnej banky, ktorý je pripojený k Zmluve o Európskej únii a k Zmluve o fungovaní Európskej únie, a najmä na jeho článok 27 ods. 1,
   so zreteľom na odporúčanie Európskej centrálnej banky z 23. septembra 2016 Rade Európskej únie o externých audítoroch Banca d'Italia (ECB/2016/28) (1),
   keďže:
   
               (1)
            
            
               Účty Európskej centrálnej banky (ECB) a národných centrálnych bánk členských štátov, ktorých menou je euro, majú overiť nezávislí externí audítori, odporúčaní Radou guvernérov ECB a schválení Radou.
            
         
               (2)
            
            
               Mandát externých audítorov Banca d'Italia sa skončil po vykonaní auditu za rozpočtový rok 2015. Preto je potrebné vymenovať externých audítorov od rozpočtového roku 2016.
            
         
               (3)
            
            
               Banca d'Italia si za svojho externého audítora na rozpočtové roky 2016 až 2022 vybrala spoločnosť BDO Italia S.p.A..
            
         
               (4)
            
            
               Rada guvernérov ECB odporučila, aby sa za externých audítorov Banca d'Italia na rozpočtové roky 2016 až 2022 vymenovala spoločnosť BDO Italia S.p.A.
            
         
               (5)
            
            
               Následne po odporúčaní Rady guvernérov ECB by sa rozhodnutie Rady 1999/70/ES (2) malo zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   V článku 1 rozhodnutia 1999/70/ES sa odsek 6 nahrádza takto:
   
      „6.   Spoločnosť BDO Italia S.p.A. sa týmto schvaľuje za externých audítorov Banca d'Italia na rozpočtové roky 2016 až 2022.“
   
   Článok 2
   Toto rozhodnutie nadobúda účinnosť dňom jeho oznámenia.
   Článok 3
   Toto rozhodnutie je určené ECB.
   
      V Bruseli 6. decembra 2016
      
         
            Za Radu
         
         
            predseda
         
         P. KAŽIMÍR
      
   
   
      (1)  Ú. v. EÚ C 366, 5.10.2016, s. 1.
   
      (2)  Rozhodnutie Rady 1999/70/ES z 25. januára 1999 o externých audítoroch národných centrálnych bánk (Ú. v. ES L 22, 29.1.1999, s. 69).